**DARBA UZDEVUMS un INSTRUKCIJA PRETENDENTIEM**

|  |  |
| --- | --- |
| **Pasūtītājs** | Rēzeknes novada pašvaldība, reģistrācijas Nr. 90009112679 |
| **Projekta nosaukums** | Global Schools: EYD 2015 to embed Global Learning in Primary Education |
| **Projekta numurs** | DCI-NSAED/2014/1#188450345# |
| **Projekta norises laiks** | 01.04.2015. – 31.03.2018. |
| **Kontaktpersona** | Projekta vadītāja Inta Ozolniece  tālr. 26333763, e-pasts [inta.ozolniece@gmail.com](mailto:inta.ozolniece@gmail.com) |

|  |  |
| --- | --- |
| **Iepirkuma priekšmets** | Pedagogu mācības projekta „Globālās skolas: EYD 2015” Nr. DCI-NSAED/2014/1#188450345# ietvaros |
| **Iepirkuma identifikācijas numurs** | Nr. RNP 2016/3 |
| **Paredzamais līguma izpildes laiks** | No līguma noslēgšanas brīža līdz 2018.gada marta beigām, iepriekš saskaņojot precīzu mācību norises laiku |
| **Mērķa grupa(-as), kurai paredzētas mācības, grupas(-u) raksturojums, skaitliskā izteiksme** | Rēzeknes novada pirmsskolas un sākumskolas izglītības iestāžu pedagogi, grupā līdz 30 (trīsdesmit) cilvēkiem |
| **Mācību īstenošanas vieta** | Rēzeknes novada pašvaldība, Atbrīvošanas alejā 95A, Rēzekne, LV-4601 |
| **Mācību tēma(-as), to pasniegšanas ilgums** | Novadīt 48 (četrdesmit astoņas) stundas globālās izglītības mācību kursus un 8 (astoņas) stundas noslēguma kursa izvērtēšanas mācību semināru, aptverot šādas globālās izglītības tēmas:   1. Globālā konteksta apjausma un sasaiste ar mācību procesu izglītības iestādē:  * Tūkstošgades attīstības mērķi (TAM) un Izglītības attīstības mērķi (IAM);  1. Globālā pilsonība, personīgā atbildība un līdzdalība vietējā kopienā; 2. Drošumspēja, labizjūta un saskaņota attīstība personīgajā dzīvē, vietējā, valsts un globālā kopienā; 3. Globālie problēmjautājumi mācību procesā:  * cilvēku migrācija un vietējā attīstība, * globālā sasilšana un klimata pārmaiņas, * nabadzība, nevienlīdzība un taisnīgums vietējā un globālā mērogā, * ilgtspējīgs dzīvesveids un globālā attīstība, * ilgtspējīgs patēriņš un dzīves kvalitāte, * droša pārtika un veselība, * saskarsme, konflikti un to risinājumi multikulturālā sabiedrībā, * individuālais, sociālais un vides miers un taisnīgums, * vietējās un globālās vides ilgtspēja, * kvalitatīvas informācijas pieejamība un pilsoniskā līdzdalība;  1. Globalizācijas metodoloģijas izpratne un pielietojums; 2. Dialogs, stāstīšana, kritiskā domāšana un koprade globālajā izglītībā; 3. Globālās izglītības mācību materiālu izvēle un veidošan; 4. Pārmaiņu plānošana un īstenošana cerīgai nākotnei vietējā, valsts un globālā mērogā. |
| **Mācību sasniedzamie rezultāti un to izvērtējums** | Lektoru, praktiķu sagatavošana kolēģu globālās izglītības jomā izglītošanai savās skolās – Pedagogu profesionāla pilnveide (PPP).  Lektoriem izpratne par globālo savstarpējo saikni: kā norises pasaulē ietekmē katru no mums un kā mūsu ikdienas lēmumi ietekmē situāciju pasaulē.  Prasme vienlaikus domāt globāli un līdzdarboties lokāli ar ikdienas dzīvi saistītu lēmumu pieņemšanā.  Ieinteresēta attieksme izzināt planētu kā mūsu kopīgās mājas un savu vietu un lomu tās ilgtspējīgā attīstībā.  Lai mācību beigās izvērtētu pedagogu sasniegtos rezultātus, veikt anketas/ novērtēšanas lapas izstrādi un nodrošināt apgūtā kursa novērtēšanu un rezultātu apkopojumu. |
| **Prasības pretendentam** | * augstākā izglītība; * zināšanas par globālo izglītību; * kompetence globālās izglītības pieejas nodrošināšanā pirmsskolā un sākumskolā; * iepriekšēja pieredze semināru un mācību kursu vadīšanā. |
| **Piedāvājuma vērtēšanas kritēriji** | Piedāvājumi, kas iesniegti pēc instrukcijā noteiktā termiņa, netiks vērtēti.  Iepirkumu komisija pārbaudīs piedāvājumu atbilstību darba uzdevumā un instrukcijā pretendentiem noteiktajām prasībām. Par atbilstošiem tiks uzskatīti tikai tie piedāvājumi, kuri atbilst visām iepirkuma dokumentos noteiktajām prasībām. Neatbilstošie piedāvājumi tiks noraidīti un netiks vērtēti.  No piedāvājumiem, kas atbilst visām iepirkuma dokumentos noteiktajām prasībām, izvēlēsies piedāvājumu ar viszemāko cenu. |
| **Piedāvājumu iesniegšanas vieta un termiņš** | Rēzeknes novada pašvaldībā, Atbrīvošanas alejā 95A, Rēzekne, LV-4601, 31.kabinetā, projekta „Globālās skolas: EYD 2015” Nr. DCI-NSAED/2014/1#188450345# vadītājas asistentei Ingai Zapānei līdz 2016.gada 10.februāra plkst.16-00. |
| **Piedāvājuma cena** | Piedāvājuma cenai jābūt izteiktai *euro* (EUR) bez pievienotās vērtības nodokļa (PVN) un atsevišķi jānorāda piedāvājuma cena ar PVN. |
| **Piedāvājuma noformēšana prasības** | Piedāvājums jānoformē atbilstoši veidlapai (Pielikums Nr.2), pievienojot dokumentu, kas pierāda pretendenta atbilstību instrukcijā izvirzītajām prasībām, kopijas. Piedāvājums jāiesniedz slēgtā aploksnē, uz kuras jānorāda:   * pasūtītāja nosaukums un adrese; * iepirkuma nosaukums „Pedagogu mācības projekta „Globālās skolas: EYD 2015” Nr. DCI-NSAED/2014/1#188450345# ietvaros” un identifikācijas Nr. RNP 2016/3; * pretendenta vārds un uzvārds vai nosaukums (ja pretendents ir juridiskā persona), adrese, kontakttālruņa numurs un e-pasta adrese; * **neatvērt līdz 2016.gada 10.februārim plkst.16-00**.   Pēc piedāvājumu iesniegšanas termiņa beigām pretendents nevar grozīt savu piedāvājumu. |
| **Piedāvājumu vērtēšana un lēmuma pieņemšana** | Iepirkumu komisija izskata un izvērtē iesniegtos piedāvājumus un 3 (triju) darbdienu laikā pēc lēmuma pieņemšanas informē visus pretendentus par iepirkumā izraudzīto pretendentu, kā arī pasūtītāja mājaslapā internetā <http://www.rezeknesnovads.lv> nodrošina brīvu un tiešu elektronisko pieeju lēmumam par uzvarētāja noteikšanu iepirkumā. |
| **Informācijas sniegšana** | Visi jautājumi par iepirkuma priekšmetu un piedāvājumu iesniegšanas kārtību adresējami instrukcijā minētajai kontaktpersonai līdz piedāvājumu iesniegšanas termiņa beigām. |
| **Papildus informācija** | Piedāvājumā jāiekļauj:   * mācību vadītāju un speciālistu izglītību un profesionālo kvalifikāciju apliecinošu dokumentu kopijas; * mācību vadītāju un speciālistu parakstīti kvalifikācijas un darba pieredzes apraksti (CV); * speciālistu parakstīti apliecinājumi par gatavību novadīt mācību semināru(-us), norādot semināra(-u) tēmu(-as) un ilgumu. |